Die wêreld in foto’s – 11 Februarie 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Seun speel onder die Venezolaanse nasionale vlag tydens ŉ protesoptog teen sanksies wat deur pres. Donald Trump se administrasie ingestel is. Dié sanksies beïnvloed die Venezolaanse staatslugdiens, Conviasa, nadelig. (Foto: Ariana Cubillos, AP) ŉ Vrou met ŉ plastiek reënjas en masker loop deur die strate van Beijing. Sedert die koronavirus uitgebreek het, het die daaglikse dodetal in China vir die eerste keer tot 100 gestyg. Meer as 1 000 mense is al sedert Desember as gevolg van besmetting met dié virus dood. (Foto: Andy Wong, AP) ŉ Betoger met ŉ plakkaat tydens ŉ protesoptog in Beiroet, Libanon, wat die mosie van wantroue in die nuwe regering steun. (Foto: Hussein Malla, AP) ŉ Meganiese graaf werk aan ŉ padbouprojek wat deur die regering in Kaboel, Afganistan, gefinansier word. Volgens ŉ onlangse verslag van ŉ organisasie wat die miljarde dollar wat die VSA bestee aan die heropbou van dié oorloggeteisterde land monitor, het duisende mense hul lewens in die heropbouproses verloor. (Foto: Rahmat Gul, AP) ŉ Tibettaanse lhasa apso neem deel aan die 144ste Westminster-hondeskou in New York. (Foto: Mark Lennihan, AP)